Oznámenie Komisie Európskemu parlamentu podľa článku 251 odsek 2 druhý pododsek Zmluvy o ES o spoločnej pozície prijatej Radou s cieľom prijať smernicu Európskeho parlamentu a Rady týkajúcu sa vodičských preukazov (vecné prepracovanie) /* KOM/2006/0547 v konečnom znení - COD 2003/0252 */





[pic] | KOMISIA EURÓPSKYCH SPOLOČENSTIEV | Brusel, 21.9.2006 KOM(2006) 547 v konečnom znení 2003/0252 (COD) OZNÁMENIE KOMISIE EURÓPSKEMU PARLAMENTU podľa článku 251 odsek 2 druhý pododsek Zmluvy o ES o spoločnej pozície prijatej Radou s cieľom prijať smernicu Európskeho parlamentu a Rady týkajúcu sa vodičských preukazov (vecné prepracovanie) 2003/0252 (COD) OZNÁMENIE KOMISIE EURÓPSKEMU PARLAMENTU podľa článku 251 odsek 2 druhý pododsek Zmluvy o ES o spoločnej pozície prijatej Radou s cieľom prijať smernicu Európskeho parlamentu a Rady týkajúcu sa vodičských preukazov (vecné prepracovanie) 1. SÚVISLOSTI Dátum predloženia návrhu Európskemu parlamentu a Rade (KOM(2003) 621 –2003/0252(COD)) | 3. decembra 2003 | Dátum predloženia stanoviska Európskeho hospodárskeho a sociálneho výboru: | 31. marca 2004 | Dátum predloženia stanoviska Európskeho parlamentu, prvé čítanie: | 23. februára 2005 | Dátum prijatia spoločnej pozície: | 18. septembra 2006 | 2. CIEĽ NÁVRHU KOMISIE Komisia prijala 21. októbra 2003 návrh smernice o vodičských preukazoch, ktorý mal za cieľ prepracovať a nahradiť tak smernicu 91/439/EHS o vodičských preukazoch a následné zmeny a doplnenia tejto smernice[1]. Tromi hlavnými cieľmi návrhu sú: 1. obmedziť možnosti podvodu : zrušiť možnosť vydávania papierového vodičského preukazu a nahradiť ho plastovou kartičkou; možnosť zabudovať mikročip do vodičského preukazu; zaviesť obmedzenú platnosť pre všetky nové vodičské preukazy vydané odo dňa nadobudnutia účinnosti tohto návrhu; 2. zabezpečiť voľný pohyb občanov zavedením obmedzenej platnosti a zosúladením frekvencie lekárskych prehliadok pre profesionálnych vodičov; 3. prispieť k zlepšeniu bezpečnosti cestnej premávky : zavedenie vodičských preukazov pre mopedy; rozšírenie princípu, podľa ktorého by bolo možné dostávať vodičské preukazy na najvýkonnejšie typy vozidiel postupne; stanovenie minimálnych požiadaviek v rámci základnej kvalifikácie a pravidelného výcviku skúšajúcich; potvrdenie princípu vlastnenia jediného vodičského preukazu (jeden držiteľ – jeden preukaz). 3. PRIPOMIENKY K SPOLOČNEJ POZÍCII Rada prijala svoju spoločnú pozíciu kvalifikovanou väčšinou 18. septembra 2006. Tento text vyjadruje pozíciu Rady, no zároveň odzrkadľuje aj kompromis, ku ktorému došlo medzi danými troma inštitúciami po rokovaniach z júna 2005. Predseda komisie Európskeho parlamentu pre dopravu a cestovný ruch vyjadril v liste Predsedníctvu Rady názor, že v tomto prípade odporúča komisii TRAN, aby podporila spoločnú pozíciu v druhom čítaní bez výhrad. Rade sa trikrát nepodarilo schváliť tento kompromis, pretože blokujúca menšina bola vždy proti, ale nakoniec sa na zasadaní Rady pre dopravu, spoje a energiu 27. marca 2006 dosiahla politická dohoda vďaka zmenám a doplneniam týkajúcich sa obnovenia vodičských preukazov. Článok 7.2 bol zmenený a doplnený tak, aby sa umožnilo predĺžiť platnosť vodičských preukazov až na 15 rokov. Medziinštitucionálne rokovania teda o tejto veci nepojednávali. S výnimkou tohto špecifického bodu, všetky ostatné prvky kompromisu dosiahnutého v spoločnom stanovisku, o ktorom dané tri inštitúcie rokovali, sa týkajú: - výmeny už existujúcich vodičských preukazov do 20 rokov odo dňa nadobudnutia účinnosti smernice (článok 3 ods. 3); - postupné získavanie vodičských preukazov na motocykle, najmä 2-ročný interval medzi dvoma kategóriami a priame získanie pre všetky kategórie motocyklov vo veku 24 rokov. Označenia kategórií motocyklov ostávajú také, ako ich Komisia navrhla vo svojom počiatočnom návrhu (článok 4 ods. 3 a 6); - princípu jediného vodičského preukazu , ktorý umožní čeliť pokusom o podvod a zabráni „turistike vodičských preukazov“ (článok 7 ods.5); - vozidiel s prívesmi: pre všetky kombinácie od 3500 kg do 4250 kg a ak príves presahuje 750 kg (článok 4 ods. 4 písmeno b) je naplánované jednodňové školenie alebo praktická skúška. Komisia uvítala, že nové pravidlá prijaté na rokovaniach medzi inštitúciami podporia voľný pohyb vodičov, zlepšia bezpečnosť cestnej premávky a zabránia podvodom. 4. ZÁVER Komisia uznáva, že spoločná pozícia Rady nemení ani hlavný cieľ ani ducha jej návrhu, a preto mu môže poskytnúť svoju podporu. Uvítala, že toto stanovisko odzrkadľuje rokovania medzi inštitúciami a že umožnilo prijatie tohto návrhu už v štádiu druhého čítania. [1] Smernica Rady 91/439/EHS z 29. júla 1991 o vodičských preukazoch, Ú. v. ES L 237, 24. august 1991, s. 1, naposledy zmenená a doplnená smernicou Komisie 2000/56/ES zo 14. septembra 2000, Ú. v. ES L 237, 21. september 2000, s. 45.